มื้อค่ำค่อนข้างไปทางดึก ..ก่อนตระเวนราตรีตามระเบียบ บวกกับอากาศเย็นๆ เหมาะกับหาอะไรอุ่นๆ รองท้อง เลยคิดถึงข้าวต้มรถแดงนี่แหละครับ

[ที่ตั้งและบรรยากาศ] ร้านนี้ตั้งอยู่ตรงข้ามตลาดกิมหยง จุดสังเกต คือ รถกระบะสีแดงที่เปรียบเสมือนครัวของร้าน บรรยากาศเป็นกันเอง กินชิลล์ๆ ริมถนนนี่แหละครับ 

เมนู จะเลือกเป็น ข้าวต้ม ข้าวสวย เกาเหลา ก๋วยจั๊บ แมชกับเครื่องอะไรก็ว่ากันไป ไม่ว่าจะเป็น เนื้อไก่ ตีนไก่ เครื่องใน กระดูกหมู หมูหวาน ใส่ 2 อย่างก็ 40 บาท ถ้า 3 อย่างขึ้นไปก็ 45 บาท จะให้ฟินต้องใส่ไข่ลวกด้วย 

เมนูประจำของผมต้องยกให้ ข้าวต้มซี่โครงหมู หมูหวาน ใส่ไข่ ปรุงให้เผ็ดนิดหน่อย ก็อร่อยตามสไตล์ ข้าวต้มที่นี่มีลักษณะเหมือนข้าวสวยในน้ำซุป เสิร์ฟมาแบบร้อนๆ ซดแล้วคล่องคอ เนื้อติดกระดูกนุ่ม ร่อน หมูหวาน ทานกับข้าวต้มแล้วอร่อยฟินดี 

ส่วนอีกเมนูที่เพิ่งลองสั่ง แต่ชิมแล้วฟินไม่แพ้กัน เป็นข้าวสวยหมูหวาน ใส่ไข่ เสิร์ฟพร้อมกับน้ำซุป ลักษณะคล้ายๆ กับข้าวต้มแห้ง (บางร้านเรียกแบบนี้) 

การบริการ พนักงานส่วนใหญ่เป็นชาวต่างชาติ การสื่อสารค่อนข้างลำบากสักนิด แต่คล่องแคล่วว่องไว ใส่ใจลูกค้าดี ส่วนเจ้าของร้านยังน่ารักเหมือนเดิม สุภาพกับลูกค้ามากๆ ส่วนความสะอาด ... อันนี้ต้องทำใจหน่อยกับมาตรฐานข้างทาง ที่ทั้งกิน ทั้งล้างกันตรงนั้น !! 

โดยรวมเป็นอีกหนึ่งร้านที่มักคิดถึงเมื่อมีโจทย์ว่าหาอะไรอุ่นๆ ทานตอนค่ำสำหรับผม รสชาติทั้งซุปทั้งเครื่องยังคงเส้นคงวา ราคาก็เหมาะสม ขอฟาดให้ละกัน 4 ดาวครับ 
